07/11/2019 | Administración LocalMunicipal
As Pontes de García Rodríguez
Secretaría
Bases da convocatoria do programa “As Pontes Emprende” de axudas municipais á creación de empresas para os anos 2018 e 2019

ANUNCIO Mediante o decreto n.º 1787/2019, do 30 de outubro, a concelleira delegada da Área de Recursos Humanos, Industria e Emprego, efectuou a convocatoria das subvencións que se indica, con suxeición ás seguintes: BASES DA CONVOCATORIA DO PROGRAMA “AS PONTES EMPRENDE” DE AXUDAS MUNICIPAIS Á CREACIÓN DE EMPRESAS PARA OS ANOS 2018 E 2019 EXPOSICIÓN DE MOTIVOS A Concellería de Industria, que comprende en particular, as áreas de Desenvolvemento e Promoción económica, co fin de cumprir cos obxectivos dirixidos a paliar o desemprego na nosa localidade, pretende incentivar a conversión de persoas desempregadas en traballadores/as autónomos/as e a creación de empresas, axudando a crear desta forma unha situación o suficientemente consistente para que a persoa traballadora que se acolla a estas axudas poida afrontar o reto do establecemento como traballador/a por conta propia ou a posta en marcha do proxecto empresarial. Por medio desta actuación trátase de dinamizar a pequena e mediana empresa, as persoas autónomas e ao comercio tradicional, incentivando deste xeito a actividade económica local. BASE 1.ª.–FINALIDADE. Esta disposición ten por obxecto fixar as bases reguladoras e convocar a concesión, para os anos 2018 e 2019 das Axudas Municipais para o Fomento da Creación de Empresas no ámbito do Concello das Pontes. Así mesmo a convocatoria abarque as axudas á creación de empresas no ano 2018 e que por inactividade da administración non poideron ser resoltas no periodo establecido legalmente. O tratamento das solicitudes efectuadas dentro do prazo establecido na convocatoria do ano 2018, efectuaranse na base n.º15 das presentes, dada a súa especial natureza. Este programa ten por finalidade incentivar a creación de novos proxectos empresariais e en xeral fomentar a actividade empresarial, contribuíndo deste xeito á xeración de emprego no ámbito municipal do Concello das Pontes BASE 2.ª.–OBXECTO E BENEFICIARIOS/AS.2.1.–OBXECTO. Poden ser obxecto desta subvención os novos proxectos empresariais emprendidos no ámbito deste concello por empresarios/as individuais ou a través de pequenas e medianas empresas, independentemente da súa forma xurídica, que tivesen iniciado a súa actividade dende o 1 de outubro do ano 2018 (entendendo por inicio de actividade a alta definitiva no censo de obrigados tributarios). Para o carácter de pequena e mediana empresa terase en conta o establecido na Recomendación 2003/361/CE, do 6 de maio de 2003, sobre a definición de microempresas, pequenas e medianas empresas, Diario Oficial da Unión Europea 124, pp.36-41, do 20 de maio de 2003.2.2.–BENEFICIARIO/A. Poderá ser beneficiario/a calquera persoa física ou xurídica cun novo proxecto empresarial, sexa autónoma individual ou autónoma integrada nunha sociedade civil, mercantil, sociedade laboral ou comunidade de bens que, ademais de cumprir os requisitos establecidos no artigo 11 da Lei 38/2003, do 17 de novembro, xeral de subvencións, e os especificamente fixados no antedito apartado, cumpran os seguintes requisitos: Para as persoas físicas: 1) Desenvolver a súa actividade empresarial no Concello das Pontes nos seguintes termos: – En caso de desenvolver a súa actividade a través dun establecemento permanente, que este se atope radicado no termo municipal das Pontes.2) Requirirase estar empadroado ou empadroada no Concello das Pontes no momento de inicio da actividade.3) Figurar inscrito ou inscrita como demandante de emprego no Servizo Público de Emprego e que, pola súa vez, careza de ocupación segundo o informe de vida laboral da Tesouraría Xeral da Seguridade Sociale, se é o caso, segundo certificado da mutualidade do colexio profesional, na data de alta no correspondente réxime da Seguridade Social au mutualidade de colexio profesional.4) Estar dao ou dada de alta no Réxime especial de traballadores autónomos ou nalgunha mutualidade dos colexios profesionais a partir do 01 de outubro de 2018.5) Que sexan empresas de nova creación –considerando incluídos en tal concepto os traspasos de negocios– sen que se admitan supostos de empresas procedentes da transformación xurídica. O inicio da actividade económica virá determinado pola alta no censo de obrigados tributarios e actividades económicas.6) Que presenten un proxecto empresarial viable técnica, económica e financeiramente, acreditado na forma establecida no anexo III desta convocatoria. Este proxecto será avaliado polo persoal da Concellería de Industria pertencente a rede de técnicos e tecnicas de emprego de Galicia.7) Que non desenvolvesen, como traballadoras e traballadores autónomos no R. E. T. A. ou réxime similar, igual actividade empresarial no Concello de As Pontes, nos seis meses inmediatamente anteriores á data de inicio da nova actividade. Para estes efectos, entenderase por mesma actividade a coincidencia a nivel de tres díxitos da CNAE. No caso dunha nova actividade formada por varias persoas socias e no que algunha delas xa estivese dada de alta como autónoma na mesma ou similar actividade, será requisito indispensable para a súa concesión, que, como mínimo o 50% do capital sexa de titularidade dos novos empresarios ou empresarias.8) Estar ao corrente das súas obrigas fiscais co Concello das Pontes, coa Consellaría de Economía e Facenda da Xunta de Galicia e coa Axencia Estatal da Administración Tributaria (AEAT), así coma ao corrente das súas obrigas coa Seguridade Social. O cumprimento das obrigacións tributarias e coa Seguridade Social serán comprobados de oficio.9) Manter a actividade por conta propia que xerou a alta no Réxime especial de traballadores autónomos obxecto da subvención, durante un período mínimo de dezaoito meses; en caso contrario, o beneficiario/a estará obrigado/a a comunicar e reintegrar ao Concello de As Pontes a totalidade da subvención percibida.10) Cumprir o Título III “Regulación integrada do exercicio de actividades”, conforme a Lei 9/2013 de emprendemento e da competitividade económica de Galicia.11) Non poderá ter a condición de persoa beneficiaria os empresarios/as e as pequenas e medianas empresas nos que concorra algunha das circunstancias previstas no artigo 10, apartados 2 e 3, da Lei 9/2007, do 13 de xuño, de subvencións de Galicia.12) As persoas beneficiarias estarán suxeitas ás obrigas xerais que establece o artigo 11 da Lei 9/2007, do 13 de xuño, de subvencións de Galicia. Para as persoas xurídicas: 13) Desenvolver a súa actividade empresarial no Concello das Pontes nos seguintes termos: – En caso de desenvolver a súa actividade a través dun establecemento permanente, que este se atope radicado no termo municipal das Pontes.14) Requirirase estar empadroado ou empadroada no Concello das Pontes no momento de inicio da actividade ao 50% das persoas socias titulares.15) Figurar inscrito como demandante de emprego no Servizo Público de Emprego e que, pola súa vez, careza de ocupación segundo o informe de vida laboral da Tesouraría Xeral da Seguridade Sociale, se é o caso, segundo certificado da mutualidade do colexio profesional, na data de alta no correspondente réxime da Seguridade Social au mutualidade de colexio profesional; ao 50% das persoas socias titulares.16) Estar de alta no Réxime especial de traballadores autónomos ou nalgunha mutualidade dos colexios profesionais a partir do 01 de outubro de 2018 ao 50% das persoas socias titulares.17) Que sexan empresas de nova creación – considerando incluídos en tal concepto os traspasos de negocios- sen que se admitan supostos de empresas procedentes da transformación xurídica. O inicio da actividade económica virá determinado pola alta no censo de obrigados tributarios e actividades económicas.18) Que presenten un proxecto empresarial viable técnica, económica e financeiramente, acreditado na forma establecida no anexo III desta convocatoria. Este proxecto será avaliado polo persoal da Concellería de Industria pertencente a rede de técnicos de emprego de Galicia.19) Que non desenvolvesen, como traballadores autónomos/as no R. E. T. A ou réxime similar, igual actividade empresarial no Concello de As Pontes, nos seis meses inmediatamente anteriores á data de inicio da nova actividade. Para estes efectos, entenderase por mesma actividade a coincidencia a nivel de tres díxitos da CNAE. No caso dunha nova actividade formada por varias persoas socias e no que algunha delas xa estivese de alta como autónomo/a na mesma ou similar actividade, será requisito indispensable para a súa concesión, que, como mínimo o 50% do capital sexa de titularidade dos novos empresarios ou empresarias.20) Estar ao corrente das súas obrigas fiscais co Concello das Pontes, coa Consellaría de Economía e Facenda da Xunta de Galicia e coa Axencia Estatal da Administración Tributaria (AEAT), así coma ao corrente das súas obrigas coa Seguridade Social. O cumprimento das obrigacións tributarias e coa Seguridade Social serán comprobados de oficio.21) Manter a actividade por conta propia que xerou a alta no Réxime especial de traballadores autónomos obxecto da subvención, durante un período mínimo de dezaoito meses; en caso contrario, a persoa beneficiaria estará obrigada a comunicar e a reintegrar ao Concello de As Pontes a subvención percibida.22) Cumprir o Título III “Regulación integrada do exercicio de actividades”, conforme a Lei 9/2013 de emprendemento e da competitividade económica de Galicia.23) Non poderá ter a condición de persoa beneficiaria os empresarios/as e as pequenas e medianas empresas nos que concorra algunha das circunstancias previstas no artigo 10, apartados 2 e 3, da Lei 9/2007, do 13 de xuño, de subvencións de Galicia.24) As persoas beneficiarias estarán suxeitas ás obrigas xerais que establece o artigo 11 da Lei 9/2007, do 13 de xuño, de subvencións de Galicia. BASE 3.ª.–CRÉDITO ORZAMENTARIO. As axudas que se concedan ao abeiro destas bases e convocatoria, faranse con cargo ao orzamento da Concellería de Industria na aplicación orzamentaria 2019.433.47000 por un importe de 54.900,00 € euros anuais e na partida orzamentaria 2019.433.77000 por importe de 80.000 € anuais. En calquera caso a concesión de subvencións quedará condicionada á existencia de crédito axeitado e suficiente na partida orzamentaria de referencia, no momento en que se dite resolución da concesión. Non obstante, os créditos asignados á convocatoria poderán incrementarse, en calquera dos seus procedementos, como consecuencia de xeracións, incorporacións ou ampliacións da partida orzamentaria que a financian, sempre que sexan aprobadas antes da resolución de concesión. A contía máxima a conceder a cada persoa beneficiaria (física ou xurídica) non poderá superar os 4.000 €, debendo axustarse os proxectos que optan á subvención, aos requisitos establecidos no obxecto da convocatoria e aos gastos a subvencionar especificados na base 4.ª desta convocatoria. BASE 4.ª.–TIPO, GASTOS SUBVENCIONABLES E CONTÍA DAS AXUDAS.4.1.–As axudas son a fondo perdido; o importe das subvencións fixarase atendendo ao orzamento, á documentación aportada pola persoa ou empresa solicitante e ás dispoñibilidades orzamentarias. A contía final determinarase tendo en conta o criterio de suficiencia para o financiamento da acción proposta.4.2.–A finalidade das axudas engadidas nesta convocatoria enmárcase en dúas liñas de actuación: 1) INPULSATE: axuda cun importe máximo de dous mil euros (2.000 €) por persoa beneficiaria (física ou xurídica) para os gastos de aluguer para o desenvolvemento da actividade relativos ao ano 2019.2) INSTALATE: axuda cun importe máximo de dous mil euros (2.000 €) por persoa beneficiaria (física ou xurídica) para os gastos de inmobilizado material e inversión en adecuación de locais para a posta en marcha da actividade, relativos ao ano 2019. BASE 5.ª.–CONCORRENCIA CON OUTRAS SUBVENCIÓNS. Esta subvención é incompatible coas axudas percibidas á creación de empresas ou do propio posto de traballo convocadas pola Consellería de Economía, Emprego e Industria que financien os gastos de alugueiro ou gastos de inmobilizado material e inversión en adecuación de locais para a posta en marcha da actividade. Si será compatible con calquera outra subvención outorgada por outras institucións, en particular e dado o seu carácter, as axudas establecidas nesta convocatoria serán compatibles coa capitalización ou pagamento único da prestación por desemprego. En ningún caso, o importe das subvencións concedidas poderá ser de tal contía que, illadamente ou en concorrencia con outras subvencións, axudas, ingresos ou recursos para a mesma finalidade, procedentes de calquera das Administracións, entes públicos ou privados, nacionais, da Unión Europea ou de organismos internacionais, superen os custes de alugueiro ou para os gastos de inmobilizado material e inversión en adecuación de locais necesarios para a posta en marcha ou o desenvolvemento da actividade subvencionados. A persoa solicitante deberá declarar as axudas que obtivera ou solicitara para o mesmo fin, tanto ao iniciarse o expediente coma en calquera momento posterior, si así se lle solicitara. BASE 6.ª.–PROCEDEMENTO DE INSTRUCIÓN, TRAMITACIÓN E CONCESION DAS AXUDAS.6.1.–O procedemento de concesión da subvención recollida nestas bases axustarase ao disposto no art.19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e relación das solicitudes presentadas nun único procedemento, senón que a concesión das axudas se realiza pola comprobación da concorrencia no solicitante dos requisitos establecidos, até o esgotamento do crédito orzamentario, e sen prexuízo do previsto no artigo 31.2 e 4 do mesmo texto. Con todo, no suposto de que o crédito dispoñible non fose suficiente, por superar o importe máximo do mesmo, establecerase como criterio a orde de presentación das solicitudes no rexistro de entrada do concello.6.2.–A instrución do procedemento a realizará a Concellería de Industria do Concello das Pontes.6.3.–Recibida a solicitude se non estivese debidamente cuberta ou non se achegase a documentación esixida, o órgano instrutor do procedemento, de conformidade co disposto no artigo 71 da LPAC, requirirá á persoa solicitante para que, nun prazo máximo e improrrogable de dez días, emende a falta ou presente os documentos preceptivos coa advertencia de que, se así non o fixera, se considerará desistida da súa petición, logo de resolución, que deberá ser ditada nos termos previstos no artigo 42 da antedita lei.6.4.–De acordo co previsto no artigo 22 da Lei 09/2007, do 13 de xuño, de subvencións de Galicia, o órgano instrutor verificará a concorrencia dos requisitos requiridos nesta convocatoria para conceder as subvencións; para tal efecto, realizará de oficio cantas actuacións estime necesarias para a determinación, coñecemento e comprobación dos datos en virtude dos que deba formular a proposta de resolución. O órgano instrutor, previo informe previo do persoal tñecnico da Concellería de Industria, formulará a proposta definitiva de concesión de subvención ou no seu caso, da súa denegación ou exclusión.6.5.–En calquera momento do procedemento poderá instarse á persoa ou entidade solicitante para que cumprimente calquera requisito ou trámite omitido, de acordo co previsto no artigo 76 da Lei 30/1992, do 26 de novembro, de réxime xurídico das administracións públicas e do procedemento administrativo común (LPAC), concedéndose para ese efecto un prazo de dez días hábiles a partir do día seguinte ao da notificación, con expreso apercibimento de que, de non facelo así, poderáselle declarar decaído no seu dereito ao devandito trámite; con todo, admitirase a actuación da persoa interesada e producirá efectos legais, de producirse antes ou dentro do día en que se notifique a resolución na que se teña por transcorrido o prazo.6.6.–A proposta de resolución remitirase á Concelleira Delegada da Área de Recursos Humanos, Industria e Emprego, que será o órgano competente para resolver sobre a concesión ou denegación destas subvencións no prazo máximo de nove meses dende o inicio do procedemento, de acordo co disposto no artigo 23,4 e da Lei 9/2007, do 13 de xuño, de Subvencións de Galicia. Este prazo computarase a partir da publicación das correspondente convocatoria no Boletín Oficial da Provincia (BOP). Transcorrido o devandito prazo de nove meses sen que a concelleira-delegada dite resolución expresa, entenderase desestimada a petición de axuda por silencio administrativo. Esta desestimación presunta poderá ser recorrida en reposición en calquera momento a partir do día seguinte a aquel en que, de acordo coa súa normativa específica, se produzca o acto presunto. A resolución da Concelleira-Delegada, de concesión ou denegación das axudas, esgota a vía administrativa e notificarase as persoas solicitantes no prazo de dez días desde que se dita, de acordo con previsto no artigo 58 da LPAC. Contra esta resolución cabe interpoñer recurso contencioso-administrativo, no prazo de dous meses, a contar desde o día seguinte da súa notificación, perante o órgano competente da xurisdición contencioso- administrativa, de acordo co artigo 116 da LPAC e dos artigos 8.1 e 46 da Lei 29/1998, do 13 de xullo, regulamentaria da xurisdición contenciosa-administrativa. Potestativamente, poderá formularse recurso de reposición, no prazo dun mes, a contar desde o día seguinte da notificación do mesmo, perante o órgano que ditou a resolución impugnada, de acordo coa LPAC.6.7.–As persoas ou empresas beneficiarias das axudas están obrigadas no prazo de dez días a contar do seguinte ao da notificación do outorgamento da subvención a comunicarlle á Concellería de Industria, a aceptación ou renuncia, por escrito, das axudas; transcorrido este prazo sen manifestación expresa entenderase tacitamente aceptada. BASE 7.ª.–SOLICITUDES E PRAZO DE PRESENTACIÓN.7.1.–As solicitudes poderán presentarse desde o día seguinte a data de publicación do extracto da convocatoria das presentes bases no Boletín oficial da provincia da Coruña e ata o 30 de novembro de 2019, segundo o modelo establecido no Anexo I, no rexistro do Concello ou por calquera outro medio establecido no artigo 13 e 14 da LPAC. Xunto coa solicitude, aportarase a totalidade da seguinte documentación: Documentación xeral: – Ficha solicitude (anexo I) dirixida á Concellería de Industria. – DNI da persoa solicitante e, no seu caso, do seu ou da súa representante legal. No caso dda traballadoras ou traballadores autónomos estranxeiros non comunitarios permiso de residencia e permiso de traballo. – CIF, escritura de constitución e inscrición no Rexistro Mercantil, de ser caso. – Alta no Réxime especial de traballadores autónomos (RETA), en calquera outro réxime especial por conta propia da Seguridade Social ou mutualidade do colexio profesional correspondente. – Informe de vida laboral ou xustificante no que se especifique a inscripción como demandante de emprego no Servizo Público de Emprego na data de alta no correspondente réxime da Seguridade Social ou mutualidade de colexio profesional. – Alta no Censo de Obrigados Tributarios (modelo 036 ou 037). – Alta no Imposto de Actividades Económicas (IAE). – Certificado de estar ao día nas súas obrigas coa Seguridade Social. – Certificado de estar ao día coa Administración da Comunidade Autónoma de Galicia. – Certificado de estar ao día nas súas obrigas coa Axencia Estatal de Administración Tributaria. – Certificado de estar ao día co Concello de As Pontes. – Xustificante do cumprimento do Título III “Regulación integrada do exercicio de actividades”, conforme a Lei 9/2013 de emprendemento e da competitividade económica de Galicia. – Certificado de empadroamento no momento de inicio da actividade. – Anexo II desta convocatoria: declaración responsable. – Anexo III desta convocatoria: Memoria de proxecto empresarial a desenvolver, ou calquera outro que, respectando o contido mínimo, queira presentar a persoa solicitante. – Anexo IV desta convocatoria: Relación numerada de xustificantes de gasto. – Anexo V desta convocatoria: Modelo de designación de conta bancaria para a transferencia da subvención. – Anexo VI desta convocatoria: Comprobación de datos Documentación específica: 1.º.–Liña Impulsate: – Contrato de aluguer. – Recibos de aluguer onde consten a retención de IRPF e o ive. – Xustificante de transferencia bancaria do pagamento do aluguer. Liña instalate: 2.º.–Liña Instalate: – Facturas que acrediten os gastos de investimento ou adquisición de inmobilizado para a posta en marcha ou desenvolvemento da actividade. – Xustificante de transferencia bancaria do pagamento dos gastos de inmobilizado material ou adecuación do local. Cando as persoas beneficiarias da subvención sexan persoas xurídicas, os xustificantes de gasto (facturas) deberán estar a nome da sociedade (civil, mercantil, laboral, etc.) En aplicación do artigo 35 f) da LPAC, os/as cidadáns quedarán eximidos da presentación de calquera dos documentos anteriores cando calquera deles se atope en poder do Concello. Para tal fin, as persoas interesadas deberán indicar a data e o órgano de presentación do documento en cuestión. BASE 8.ª.–AUTORIZACIÓNS.8.1.–A solicitude desta axuda comportará a autorización pola persoa interesada ao órgano instrutor para solicitar as certificacións que deba emitir a Axencia Estatal da Administración Tributaria, a Tesouraría Xeral da Seguridade Social, a Consellería de Facenda da Xunta de Galicia e o Concello das Pontes, segundo o establecido no artigo 20 da lei 09/2007, do 13 de xuño, de subvencións de Galicia. No caso de que se lle requira deberá presentar ditas certificacións.8.2.–Mediante a presentación da solicitude de subvención a persoa interesada da expresamente autorización ao Concello das Pontes para incluír e facer públicos os datos relevantes referidos á axuda recibida. Os dereitos de acceso, rectificación, consulta, cancelación e oposición de datos de carácter persoal poderán exercerse ante o Concello das Pontes como responsable dos ficheiros, de conformidade coas prescricións da Lei orgánica 15/1999, do 13 de decembro, de protección de datos de carácter persoal. BASE 9.º.–FORMA DE PAGAMENTO. O aboamento da subvención efectuarase mediante un pagamento único e o mesmo quedará condicionado a que: – Se acredite a execución da actuación coa presentación da xustificación conforme ao establecido na Base 7.ª e 10.ª desta convocatoria. – Estar ao corrente nas obrigas tributarias e fronte á Seguridade Social. BASE 10.ª.–XUSTIFICACIÓN PARA O SEU ABOAMENTO. O abono da subvención levarase a cabo mediante un pago único, previa comprobación de que a documentación xustificativa presentada é a correcta de conformidade co obxecto da subvención, e tendo en conta que esta xa deberá formar parte da documentación que acompaña á solicitude. Os gastos xustificados serán do exercicio no que se conceda a subvención e unicamente poderase presentar unha solicitude por persoa beneficiaria, física ou xurídica. BASE 11.ª.–VERIFICACIÓN E CONTROL. As persoas beneficiarias deberán levar a contabilidade segundo a normativa que lles resulte aplicable, de xeito que quede garantido o rexistro dos gastos subvencionables e de todos os ingresos obtidos, diferenciando entre os recursos xerais e os afectados especificamente ao financiamento do proxecto ou actividade subvencionada. No caso das subvencións para investimentos en adecuación de locais, os bens rehabilitados ou mellorados serán destinados ao fin concreto para o que se concedeu a subvención por un prazo mínimo de cinco anos para o caso de bens inscribibles nun rexistro público e dous anos para o resto dos bens. As persoas beneficiarias terán a obriga de facilitar todas as actuacións de comprobación que se efectúen polo órgano instrutor para o seguimento das axudas. Así mesmo, quedarán sometidas ás actuacións de control financeiro que lle correspondan á Intervención do Concello das Pontes e ao Tribunal de Contas, no exercicio das súas funcións de fiscalización e control do destino das axudas. BASE 12.ª.–MODIFICACIÓN E REINTEGRO DAS AXUDAS CONCEDIDAS. Toda alteración das condicións tidas en conta para a concesión das axudas, así coma a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución de concesión. Procederá a revogación da subvención, así coma o reintegro total das cantidades percibidas e a esixencia dos xuros de demora, cando exista incumprimento pola persoa beneficiaria de calquera dos requisitos, condicións e demais circunstancias que deron lugar ao outorgamento da subvención, dando lugar á anulación da subvención concedida. Polo que terá que firmar a declaración responsable facilitada no anexo II, véndose obrigado a poñer en coñecemento desta administración calquera alteración da condicións tidas en conta nas presentes bases. BASE 13.ª.–RESPONSABILIDADES, RÉXIME SANCIONADOR E REINTEGROS.13.1.–As persoas beneficiarias das subvencións quedarán sometidas ás responsabilidades e réxime de sancións que, sobre infraccións administrativas en materia de subvencións, que establece o Título IV da Lei 9/2007, do 13 de xuño, de subvencións de Galicia.13.2.–Ademais das causas de invalidez da resolución da concesión, recollidas no art.36 da Lei 9/2007, 13 de xuño, de subvencións de Galicia, dará lugar á obriga de reintegrar, total ou parcialmente, as cantidades percibidas, así coma á esixencia dos xuros de demora desde a data de pagamento da subvención até que se acorde a procedencia de reintegro da mesma, os casos contemplados no artigo 33 da Lei de subvencións de Galicia e, en concreto, por obterse a subvención falseando as condicións requiridas para conseguilo ou ocultando aquelas que o impediran.13.3.–O procedemento de reintegro de subvencións rexerase polas disposicións xerais sobre procedementos administrativos contidas no título VI da LPAC.13.4.-Procederá o reintegro total da axuda percibida o incumprimento da obriga establecida nestas bases de manter a actividade durante un mínimo de dezaoito meses.13.5.–Na tramitación do procedemento de reintegro garantirase, en todo caso, o dereito da persoa interesada a audiencia. O prazo máximo para resolver e notificar a resolución do procedemento de reintegro será de doce meses, desde a data de acordo de iniciación. Dito prazo poderá suspenderse e ampliarse, de acordo co previsto nos apartados 5 e 6 do artigo 42 da LPAC. De transcorrer o prazo para resolver sen que se notificara a resolución expresa de reintegro, producirase a caducidade do procedemento, sen prexuízo de continuar as actuacións até o remate e sen que se considere interrompida a prescrición polas actuacións realizadas até o remate do antedito prazo. BASE 14.ª.–PUBLICIDADE.14.1.–PUBLICIDADE DA CONVOCATORIA. A presente convocatoria coas bases reguladoras da concesión das axudas para o ano 2019 do “Programa As Pontes Emprende de axudas municipais á creación de empresas”, coma un dos incentivos de promoción económica do Concello das Pontes, publicarase no Boletín oficial da provincia e na páxina web www.aspontes.org, unha vez aprobadas polo órgano competente; as anteditas bases reguladoras, a convocatoria e os modelos normalizados para a presentación de solicitudes facilitaranse no Instituto Pontés de Promoción Económica da Concellería de Industria, na páxina web www.aspontes.org e no taboleiro de anuncios do Concello das Pontes.14.2.–PUBLICIDADE DAS SUBVENCIÓNS CONCEDIDAS. Os datos persoais que deban facilitar as persoas solicitantes das axudas serán para os efectos de comprobar a concorrencia dos requisitos necesarios para obter as anteditas axudas e serán tratados para os exclusivos efectos da concesión das mesmas, sendo responsable do tratamento dos datos a Concellería de Recursos Humanos, Industria e Emprego. As axudas que se concedan ao abeiro destas bases e convocatoria serán publicadas no BOP da Coruña, con expresión da convocatoria, crédito orzamentario ao que se imputan, persoas beneficiarias, cantidade concedida e finalidade da subvención. As persoas solicitantes as que se lle conceda a subvención terán dereito a que non se fagan públicos os seus datos persoais cando a publicación poida ser contraria ao respecto e salvagarda do dereito á honra, intimidade persoal e imaxe. Ademais desta publicación a listaxe de todas as axudas que se concedan será publicada, coas devanditas indicacións, na páxina web www.aspontes.org e no taboleiro de anuncios do Concello das Pontes.14.3.–PUBLICIDADE DO FINANCIAMENTO PÚBLICO. As empresas ou persoas autónomas beneficiarias das subvencións obxecto desta convocatoria quedan obrigadas a expoñer un cartel (de forma visible e durante un ano) informativo da súa participación no “Programa As Pontes Emprende de axudas municipais a creación de empresas para o ano 2019” do Concello das Pontes. O cartel será subministrado pola Concellería de Recursos Humanos, Industria e Emprego. BASE 15.ª.–SOLICITUDES DO EXERCICIO 2018.15.1. SOLICITUDES. As persoas físicas ou xurídicas que presentaron as súas solicitudes ao abeiro da convocatoria do ano 2018, publicada no BOP n.º 121 do 07/06/2018, unicamente terán que presentar, no prazo a que se refeire a base 7.º da presente convocatoria, un escrito ratificando a súa solicitude, sen necesidade de achegar de novo os documentos que presentaron na solicitude inicial. (Adxúntase modelo no Anexo VI) Media o anterior, a endidade local poderá requerir que se presente calquera outro documento distinto preciso para resolver, ou solicitar a aclaració de calquera extremo.15.2. RESOLUCIÓN. A resolución das solicitudes do ano 2018 serán previas as das do exercicio 2019.15.3. APLICACIÓN DAS PRESENTES BASES. Sen perxuízo do tratamento específico conferido na presente base 15.ª, a estas solicitudes seralles de apliación a regulación das restantes bases, en todo aquilo que resulte compatible coa súa natureza.